**Személyszállítási közszolgáltatási szerződés**

Amely létrejött egyrészről **Kerepes Város Önkormányzata** (székhely: 2144 Kerepes, Vörösmarty utca 2., adószáma: 15736118-2-13, bankszámlaszám: 10402142-49545248-56551007, képviseli: Gyuricza László Róbert polgármester), mint megrendelő (a továbbiakban: **Megrendelő**),

másrészről a **…………...** (székhely: ………………., adószám: ………………, cégjegyzékszám: ………………, számlavezető pénzügyi intézmény: ………………., bankszámlaszám: ………………, képviseli: ………………), mint szolgáltató (a továbbiakban: **Szolgáltató**)

a továbbiakban együtt: Felek között, az alulírottak szerinti napon és helyen a következő tartalommal:

**PREAMBULUM**

1. Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 18. pontja értelmében a helyi önkormányzat feladata a helyi közügyek, valamint a helyben biztosítható közfeladatok körében **a helyi közösségi közlekedés biztosítása**.
2. Kerepes Város Önkormányzata, mint ajánlatkérő, a […] EKR-számú ajánlati felhívással a Kbt. második része (közösségi eljárásrend) szerinti, nyílt közbeszerzési eljárást folytatott le a **„Menetrend szerinti autóbuszos közlekedés Kerepes településen”** tárgyában. A közbeszerzési eljárás nyertese a Szolgáltató lett.

Szerződő Felek rögzítik, hogy a szerződést a Kbt. 131. §-ának rendelkezései alapján a fent hivatkozott közbeszerzési eljárásra tekintettel, annak részeként írják alá. A közbeszerzési eljárás dokumentumai jelen szerződés elválaszthatatlan mellékletét képezik, különös tekintettel az ajánlati felhívás és a felhívást kiegészítő közbeszerzési dokumentumok rendelkezéseire, valamint a nyertes ajánlat tartalmára.

**A.)** **A SZERZŐDÉS TÁRGYA ÉS IDŐTARTAMA**

**I. Közszolgáltatási feladatok**

1. Megrendelő megbízza a Szolgáltatót Kerepes Város közigazgatási területén helyi, autóbusszal végzett, menetrend szerinti személyszállítási közszolgáltatás végzésével. Szolgáltató vállalja a közszolgáltatás folyamatos, jelen szerződés szerinti biztosítását. A szerződés hatályba lépésétől hatályos **hálózatot és menetrendet az 1. és 2. számú mellékletek** tartalmazzák.
2. A Szerződés célja, hogy a Megrendelő a Szolgáltatóval együttműködve a kölcsönös érdekek figyelembevételével tegyen eleget a közszolgáltatás biztosítására vonatkozó feladatának.

**II. Kiegészítő szolgáltatások**

1. A Szolgáltató gondoskodik a szükséges utazási jegyek és bérletek előállításáról, ezek értékesítésére szolgáló hálózatot - saját és bizományosi - alakít ki és működtet, a hálózatot igény szerint bővíti.
2. A Szolgáltató az utastájékoztatás érdekében:
* az autóbusz állomáson vonalhálózati térkép elhelyezéséről a szerződés életbe lépésének időpontjától gondoskodik;
* a megállóhelyi menetrendi információk kihelyezését Szolgáltató a menetrend életbe léptetése napjára biztosítja;
* az autóbusz állomáson személyes és telefonos információ-szolgáltatást, valamint az autóbuszokon utastájékoztatást biztosít.
1. A - D.) fejezet III. pontja szerinti - **menetrend módosítás meghirdetéséről a hatályba lépés előtt legalább tizenöt nappal Szolgáltató köteles gondoskodni hirdetményben való közzététellel az érintett utasforgalmi létesítményeknél, valamint a helyi lapban, illetve a Megrendelő honlapján közzététel útján**. Szolgáltató kötelessége a menetrendben meghirdetett megállóhelyeken és a buszokon **menetrendi tájékoztató táblák kihelyezése.**
2. A szolgáltatás folyamatában a járatszemélyzet ellenőrzi az utazási jogosultságokat, illetve a díjfizetési kötelezettség teljesítését.
3. **Szolgáltató gondoskodik** az autóbuszjáratok utasaival szemben az utazási feltételek és a díjszabásban foglaltak betartatásáról, azok megtartásának - **kiemelten az utazási jogosultság szabályszerű igazolásának és a díjfizetési kötelezettség teljesítéséne**k – ellenőrzéséről.

**III. Szolgáltatási időszak**

A jelen szerződésben meghatározott **szolgáltatási időszak 2023.12.01. nap 00:00 órától 2028.11.30. nap 24:00 óráig** tart.

**IV. A nyertes ajánlat tartalmi elemei**

A Kbt. 131. § (2) bekezdésre tekintettel, a nyertes ajánlat eljárás során alkalmazott értékelési szempontokra tett, értlékelésre került tartalmi elemei az alábbiak:

|  |  |
| --- | --- |
| Értékelési szempont | Megajánlás |
| Havi nettó szolgáltatási díj (nettó Ft) |  |
| A teljesítésbe bevont alacsony padlós autóbuszok db száma (min. 0 db, max. 2 db) |  |

**B.) KÖZSZOLGÁLTATÁSI JOGOK**

**I.** **Kizárólagos jogok és a szerződésre irányadó jog**

1. Szolgáltató Kerepes városban a helyi menetrend szerinti autóbusz személyszállítási szolgáltatásokat, mint közszolgáltatási kötelezettséget, a szerződés hatálya alatt **kizárólagos joggal látja el**.
2. Szolgáltató **a szerződés teljesítése során köteles figyelembe venni az alábbiakban részletezett jogszabályok vonatkozó előírásait:**
3. az Európai Parlament és Tanács a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló 1370/2007/EK (2007. október 23.) rendelete,
4. a személyszállítási szolgáltatásokról szóló 2012. évi XLI. törvény,
5. a közúti közlekedésről szóló 1988. évi I. törvény,
6. az Európai Parlament és a Tanács a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről szóló 1071/2009/EK rendelete (2009. október 21.),
7. a díj ellenében végzett árutovábbítási, saját számlás áruszállítási, valamint autóbusszal díj ellenében végzett személyszállítási, saját számlás személyszállítási tevékenységről, továbbá ezekkel összefüggő jogszabályok módosításáról szóló 261/2011. (XII.7.) Korm. rendelet,
8. a közforgalmú személyszállítási utazási kedvezményekről szóló 85/2007. (IV.25.) Korm. rendelet,
9. az autóbusszal közlekedő utasok jogairól szóló 181/2011/EU Európai Parlamenti és Tanácsi rendelet (2011. február 16.),
10. az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendelet (továbbiakban: 213/2012. (VII. 30.) Korm. rendelet)
11. a szociálpolitikai menetdíj-támogatás megállapításának és igénybevételének szabályairól szóló 121/2012. (VI. 26.) Korm. rendelet,
12. 48/2011. (III. 30.) Korm. rendelet a környezetkímélő és energiahatékony közúti járművek beszerzésének előmozdításáról;
13. Kerepes Város menetrendszerinti helyi tömegközlekedési díjak megállapítását is tartalmazó közszolgáltatási szerződés.

**II. Közszolgáltatási jogok korlátozása**

Megrendelő a Szolgáltató - B.) fejezet I.1. pontjában rögzített - kizárólagos jogát csak akkor korlátozhatja, ha a Szolgáltató felmentését kérte ez alól.

**III. Átruházás, alvállalkozás**

1. A Szolgáltató a szerződésben foglalt **közszolgáltatási jogosultságát Megrendelő hozzájárulása nélkül más személyre sem egészben, sem részben nem ruházhatja át**, a közszolgáltatási jogokat más gazdasági társaságba nem pénzbeli hozzájárulásként sem egészben, sem részben nem viheti be.
2. A Szolgáltató – figyelemmel a H.) fejezet 8. pontban foglaltakra – tájékoztatni tartozik a Megrendelőt **a tulajdonosi körében bekövetkező változásokról**, ha a változások külön-külön, vagy együttesen a jegyzett tőke több mint 25 %-át érintik.
3. Alvállalkozó igénybe vétele tekintetében Szolgáltató a Kbt. 138. § (2)-(4) bekezdéseiben foglalt előírások figyelembe vételével köteles eljárni. A Szolgáltató teljes körűen felel a saját és az alvállalkozó tevékenységéért, beleértve annak jogszabályok szerinti működését is. A Szolgáltató a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében. A Szolgáltató a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni (8. mellkélet). A Szolgáltató a szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról. A Szolgáltató a jelen szerződés aláírásával nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. A Szolgáltató köteles az ajánlatkérőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni (9. melléklet).
4. A Szerződés határozott időtartamára tekintettel – a jelen szerződés tárgyát képező szolgáltatások biztosítása érdekében – a Szolgáltató működése során harmadik személlyel nem köthet olyan szerződést vagy megállapodást, amelynek lejárata túllépi a szerződés lejárati időpontját.

**C.)** **A KÖZSZOLGÁLTATÁSI KÖVETELMÉNYEK**

1. A Szolgáltatónak működése során mindenkor biztosítania kell a hatályos menetrendben rögzített közszolgáltatások folyamatos, zavartalan fenntartását. Ez alól kivételt **csak vis maior helyzet vagy sztrájk esete képezhet.**

Sztrájk esetén a személyszállítási szolgáltatásokról szóló 2012. évi XLI. Törvény 39. §-ában foglaltak szerinti **elégséges szolgáltatást kell biztosítani**.

A szerződés alkalmazásában vis maiornak minősül minden, a szerződő felek akaratától független tény, esemény vagy körülmény, amelyet a felek a tőlük ésszerűen elvárható erőfeszítéssel sem tudnak meggátolni.

1. **Bárminemű akadályoztatás esetén** a Szolgáltató haladéktalanul megtesz minden óvintézkedést a közszolgáltatás folyamatossága érdekében. Vis maior, vagy sztrájk esetében megvizsgálja valamilyen helyettesítő szolgáltatás biztosításának lehetőségét, s minden rendelkezésére álló eszközzel a lehető legteljesebb mértékben törekszik a minimális közszolgáltatás ellátására, egyidejűleg tájékoztatva a Megrendelőt a kialakult helyzetről és a megtett intézkedésekről.
2. A **Szolgáltatónak felróható üzemszünet esetén** a Szolgáltatót terhel minden olyan költség, amelyet a Megrendelő vagy rendelkezése alapján más szervezet kényszerül viselni a közszolgáltatás ideiglenes biztosításával összefüggésben.
3. A Szolgáltató a menetrendben meghirdetett járatokon a vonatkozó rendeletnek megfelelően köteles **az utasforgalom által igényelt férőhelyű autóbuszt közlekedtetni**. A zsúfoltságmentes közlekedés és az elvárható utazási kényelem biztosításának érdekében Szolgáltató **az utazási igényekhez igazodóan jogosult a menetrend szerinti járata mellett további járatokat indítani**, ebben az esetben azonban többletköltséget Megrendelővel szemben nem érvényesíthet.
4. A Szolgáltatónak folyamatosan kiemelt figyelmet kell fordítania az általa nyújtott szolgáltatások minőségére, a szerződés megkötésekor meglévő állapotok fenntartására, illetve javítására.
5. **A szolgáltatási színvonal** a szerződés hatályba lépésekor fennálló hálózati és menetrendi paraméterek által jellemezhető állapot, melynek **megőrzése, illetve javítása mindkét fél érdeke**. Teljesítése és folyamatos biztosítása érdekében mind Megrendelő, mind Szolgáltató köteles a szükséges intézkedéseket megtenni.
6. Szolgáltató az erőforrásainak ésszerű felhasználásával és az utazóközönség együttműködésével arra törekszik, hogy a vállalt paraméterek a végrehajtás során teljesüljenek.
7. A Szolgáltatónak biztosítania kell:
8. **Az autóbuszok menetrend szerinti közlekedtetését, ezen belül**
* amennyiben az autóbusz az indulóhelyen tartózkodik, úgy az indulási idő előtt beáll a kocsiállás helyre, hogy az utasok beszállítását követően a menetrendben meghirdetett időpontban el tudjon indulni,
* Szolgáltató a menetrendet köteles betartani valamennyi közbenső megállóhelyen is (a menetrendben foglalt időpontot megelőzően a járat nem hagyhatja el az adott megállót, és legfeljebb 10 percet késhet).
* menetközben történő meghibásodás esetén az utasok továbbszállítása legfeljebb 30 percen belül megtörténik.
1. **Az üzemeltetett autóbuszok megfelelő minőségét, ezen belül**
* menetrend szerinti járatként csak a közlekedési hatóság által műszaki vizsgálat alapján közforgalmú közlekedésre alkalmasnak minősített, a vonatkozó rendeletben előírtak szerint felszerelt és feliratozott, az adott járaton az átlagos utasforgalomnak megfelelő befogadóképességű, kellő tisztaságú járművet üzemeltet,
* forgalomba csak műszakilag kifogástalan, a környezetvédelmi előírásoknak megfelelő, forgalombiztonsági szempontból - a vonatkozó jogszabályokban előírt módon - ellenőrzött járművet állít,
* a közszolgáltatás folyamatos és biztonságos teljesítéséhez szükséges eszközök rendeltetésszerű használatra alkalmas állapotban tartását, azok javítását, karbantartását,

1. **A zsúfoltságmentes utas szállítást, ezen belül**
* az egyes járatokon olyan férőhelyű autóbusz üzemeltetését, amely kapacitása elegendő a zsúfoltságmentes szállításhoz.
1. **Utazási igazolványértékesítést, utaspanasz-kezelést, ezen belül**
* jegy- és bérletszelvényeket az autóbuszon található jegypénztárból értékesíti az utasokkal való udvarias, segítőkész bánásmódot és az utas panaszok megfelelő színvonalú kezelését,
* a lakossági panaszt, illetve a Megrendelő által megküldött észrevételek kivizsgálását és az eredményről a felek 30 napon belül írásban történő tájékoztatását.
1. **Az üzemeltetésében lévő járművek tisztaságát, ennek érdekében**
* **legalább naponta egyszer ki kell takarítani** az autóbuszt, amelybe beletartozik a kisöprés, a szeméttartók kiürítése,
* **havonta kétszer biztosítani kell az autóbusz külső lemosását**, azonban ha a külső állapot ezt indokolttá teszi, akkor 1 napon belül,
* **havonta egyszer az autóbuszon nagyobb belső takarítást** kell végezni, amelybe beletartozik a padló felmosása, az ülések lemosása, ablaktisztítás stb.,
* rendkívüli szennyeződés kialakulása esetén, az adott járat végén biztosítani kell a soron kívüli feltakarítást,
* évente nagytakarítás (teljes belső utastér takarítás, kárpittisztítás és felújítás, stb.),
1. **A megbízható, mindenkor aktuális információkat biztosító utastájékoztatást, ezen belül**
* a menetrendre vonatkozó kellő utastájékoztatást, beleértve az akadályoztatás eseteit is, ennek érdekében lehetővé kell tennie **az utazási lehetőségekről való előzetes informálódást a Szolgáltató honlapján, telefonon és a forgalomirányító központokban a személyesen** történő informálódás lehetőségét,
* biztosítani kell a megállóhelyeken a megbízható, mindenkor aktuális információkat, amely feltünteti a megállóhely nevét, az adott megállóhelyről induló járat/járatok számjelét, a járat/járatok útvonalát, valamint az indulási időket, rongálódás esetén azok pótlását,
* a személyszállítási szerződés vonatkozó rendelkezések figyelembe vételével kialakított **utazási feltételek közzétételét (Üzletszabályzat,** lásd D.) fejezet II.4. pont**)**.
1. A **szolgáltatáshoz kapcsolódó technológiai utasításokat Szolgáltató adja ki**. A kiadott utasítások betartása a Szolgáltató minden e szerződés szerinti szolgáltatási körben feladatot végző dolgozójára nézve kötelező.
2. A jelen szerződés hatálya alatt **Megrendelő az e szerződésben megfogalmazott előírások szabályszerű betartását bármikor ellenőrizheti**. A tapasztalt észrevételekről, valamint a hozzá beérkező panaszokról, bejelentésekről - a szükséges részletező információk közlésével egyidejűleg - a Szolgáltatót haladéktalanul értesíti.

**D.) A KÖZSZOLGÁLTATÁS MŰKÖDÉSI FELTÉTELEI**

**I. A Szolgáltató felelőssége**

1. A Kerepes Város területén menetrend szerinti **helyi autóbusz-közlekedési közszolgáltatási feladatok ellátása során** - a B.) fejezetben meghatározottak szerint - **a Szolgáltatót illeti meg minden jogkör, ugyanakkor a szolgáltatások teljesítéséért teljes körű felelősség terheli**. A Szolgáltatót a menetrend szerinti személyszállítási szolgáltatás teljesítésére vonatkozó feltételek megsértése esetén a **213/2012. (VII. 30.) Korm. rendelet szerint kártérítési kötelezettség terheli**.
2. A jelen szerződés alapján az A.) fejezet I.1. pont szerinti tevékenység tekintetében **a Szolgáltató fokozott, a Ptk. veszélyes üzemre vonatkozó szabályai szerint tartozik felelősséggel.**
3. Szolgáltató köteles mindenkor biztosítani a zavartalan működéshez szükséges személyi és szervezeti feltételeket, köteles gondoskodni a tevékenység, és annak veszélyes üzem jellege által megkövetelt irányítási, szabályozási, szervezési, ellenőrzési és nyilvántartási feladatok ellátásáról. A Szolgáltatót terheli a felelősség a baleset-, tűz- és környezetvédelmi, továbbá a munkaügyi és egészségügyi előírások betartásáért, illetve betartatásáért.
4. Szolgáltató felel a szerződésben rá vonatkozó feltételek/feladatok nem teljesítéséből vagy hibás teljesítéséből eredő károkért, kivéve, ha a hibás teljesítés nem a Szolgáltató magatartására vezethető vissza.
5. **Nem a Szolgáltató magatartására visszavezethető oknak minősül különösen**:
* ha vis maior következett be. Ilyennek minősül az olyan szokatlan, előre nem látható körülmény, amely a Szolgáltató akaratán kívül áll, és amelynek következményeit a Szolgáltató kellő gondossággal sem láthatta előre, illetve azt nem volt képes elhárítani, vagy
* a szerződés teljesítésében mutatkozó hiányosságok a Megrendelő, illetve valamelyik szervezetének magatartására vezethetők vissza.
1. **Hibás teljesítésnek minősül különösen, de nem kizárólagosan, ha Szolgáltató**
* a jelen szerződés H.) fejezet 5. b.) alpontjában írt valamely szerződésszegést követ el,
* a továbbszolgáltatási kötelezettségének nem tesz eleget, kivéve, ha ennek oka, hogy Megrendelő nem tesz eleget az ezzel kapcsolatos fizetési kötelezettségének.
1. Felek rögzítik, hogy Szolgáltató a tevékenység végzéséhez az alábbi biztosításokkal rendelkezik:
2. **Gépjármű biztosítás:** kötelező gépjármű felelősségbiztosítás.
3. **Vagyonbiztosítás.**
4. **Felelősségbiztosítás a belföldi személyszállítási tevékenységre az alábbi kockázati körökre:** tevékenységi felelősségbiztosítás, munkáltatói felelősségbiztosítás**, s**zolgáltatói felelősségbiztosítás.
5. **Utas-, baleset- és poggyászbiztosítás:** Menetrendszerű, helyi utasok biztosítására Szolgáltató érvényes biztosítási szerződéssel rendelkezik. A biztosítottak köre a helyi közlekedésben:bérlettel, menetjeggyel utazó utasok, illetve a Szolgáltató mindenkor hatályos üzletszabályzatában meghirdetett díjszabásban rögzített díjmentes kedvezményre jogosult utazó utasok.

**II.** **A szolgáltatások folyamatossága, alkalmazandó díj- és jegyrendszer, személyszállítási feltételek**

1. A járatok közlekedtetésének folyamatosságát a Szolgáltató biztosítja. A folyamatos üzemhez a Szolgáltató vállalja, hogy olyan mértékű autóbusz állománnyal rendelkezik, mely minden esetben garantálja a folyamatos szolgáltatás nyújtását.
2. A helyi menetrend szerinti autóbusz-közlekedés igénybevétele során alkalmazandó **díj- és jegyrendszert a 3. számú melléklet** tartalmazza, amelynek címe **„……………….”**.
3. Szolgáltató jogosult a menetrend szerinti autóbuszjáratokon alkalmazható **árak és/vagy áralkalmazási feltételek módosításának kezdeményezésére**. Megrendelő köteles a Szolgáltatónak az alkalmazott árak és áralkalmazási feltételek módosítására vonatkozó javaslata, kezdeményezése érdemi megvizsgálására, a szükséges eljárás megindítására, érdemi döntés, illetve állásfoglalás kialakítására **a javaslat benyújtását követő 60 napon belül**. A menetrend szerinti autóbuszjáratokon alkalmazható árak és/vagy áralkalmazási feltételek fentiek szerinti módosítása a felek jogviszonyának - a Kbt. 141. § (4) bekezdésének a) pontja szerinti - módosulásának minősül.
4. A helyi menetrend szerinti közlekedésben érvényes utazási feltételeket a Szolgáltató mindenkor érvényes **Üzletszabályzat**a tartalmazza. Az üzletszabályzat - helyi közlekedésre vonatkozó utazási feltételeinek - kivonatát a **4. számú mellékle**t tartalmazza. A szolgáltatáshoz kapcsolódó technológiai utasításokat Szolgáltató adja ki. A kiadott utasítások betartása a Szolgáltató minden e szerződés szerinti szolgáltatási körben feladatot végző dolgozójára nézve kötelező.
5. A Szolgáltató köteles a menetrendben feltüntetett járatokkal utazni szándékozókkal a személyszállítási szerződés megkötésére, ha jogszabályon alapuló kizáró ok nem áll fenn, illetve az autóbuszjáratok utasaival szemben az utazási feltételek és a díjszabásban foglaltak betartatására, azok megtartásának - kiemelten az utazási jogosultság szabályszerű igazolásának és a díjfizetési kötelezettség teljesítésének - ellenőrzésére vagy ellenőriztetésére, továbbá az autóbuszjáratokon a rend fenntartására, valamint eljárás kezdeményezésére a személyszállítási szerződés megszegőivel szemben.

**III. A szolgáltatások változtatása, menetrend módosítás**

1. A menetrend – beleértve járat megszüntetését, új vonal vagy járat bevezetését, megállóhely megszüntetését, áthelyezését, kihagyását, új megállóhely létesítését, az indulási, illetőleg érkezési időpontok megváltoztatását – , valamint a kapcsolódó szolgáltatásokat (jegy- és bérletárusítás, utastájékoztatás, stb.) érintő módosításokat bármelyik fél kezdeményezheti. Felek rögzítik, hogy az előbbi módosítás(ok) tervezett, előre meghatározottak szerinti módosítások és a Kbt. 141. § (4) bekezdés a) pontja szerinti szerződésmódosulásnak minősül(nek)
2. A tervezett módosítás(ok)ra nézve a kezdeményező személyétől függetlenül a Szolgáltatónak hatáselemzést kell készítenie – a kezdeményező költségére – amely bemutatja a módosítás utasforgalmi következményeit, csatlakozásokkal, átszállási lehetőségekkel való összefüggéseit, műszaki és személyi feltételeit, valamint pénzügyi hatását.
3. A Szolgáltató a Szerződés fennállásának időtartama alatt köteles figyelemmel kísérni az utasforgalom alakulását és az utazási igények változását, és azok függvényében – szükség szerint – a menetrend módosítását kezdeményezni. A menetrend módosítását a Szolgáltató a tervezett változtatást legalább 30 nappal megelőzően, írásban, az előzőek szerinti hatáselemzés benyújtásával kezdeményezheti. Rendkívüli vagy sürgős helyzet megoldását célzó esetben kisebb módosítást a Szolgáltató az Önkormányzat előzetes tájékoztatásával is végrehajthat.
4. Fejlesztési igénnyel vagy jelentős szervezési intézkedésekkel járó szolgáltatásbővítésre az Önkormányzat legalább 3 hónapos határidő biztosításával kérheti fel a Szolgáltatót. A Szolgáltató ennél rövidebb határidőre is vállalhatja a teljesítést.
5. A menetrend Szolgáltató által kezdeményezett és Önkormányzat által jóváhagyott, illetőleg Önkormányzat által kezdeményezett és a Szolgáltató által elfogadott évközi módosítását a Szerződést módosító záradékba kell foglalni, amely a Szerződés elválaszthatatlan részét képezi azzal, hogy az éves menetrendi időszak kezdő napján minden menetrend-módosító záradék hatályát veszti, és a Szerződés melléklete helyébe mindenkor a jóváhagyott új menetrend lép.
6. Évközi menetrend-módosítás esetén – ide nem értve a rendkívüli vagy sürgős helyzet megoldását célzó menetrend-változást – a Szolgáltató köteles gondoskodni annak hirdetményben való közzétételéről (menetrendi tájékoztató táblákon) az érintett utasforgalmi létesítményeknél, szórólapon, a változás hatályba lépését megelőzően legalább 15 munkanappal.

**IV. Személyi feltételek**

1. A Szolgáltató ügyvezetői teendőit és a személyszállítás szakmai irányítását mindenkor csak a vonatkozó jogszabályban meghatározott feltételeknek megfelelő - az autóbusszal végzett személyszállítási engedély kiadásához a közlekedési hatóságnál bejelentett - személy, vagy személyek láthatják el **(261/2011. (XII. 7.) Korm. rendelet a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról).** A vezető, illetve a szakmai irányító személyének esetleges változását a Szolgáltatónak haladéktalanul jelentenie kell.
2. A Szolgáltató köteles arról gondoskodni, hogy az üzemeltetés lebonyolításában érintett alkalmazottai, képviselői rendelkezzenek az előírásoknak megfelelő képesítéssel. Az alkalmazottakért és azok munkájáért a Szolgáltató kizárólagos felelősséggel tartozik.
3. Autóbuszvezetőként a Szolgáltató csak olyan személyt foglalkoztathat, aki a vonatkozó jogszabályoknak megfelelően az üzemeltetett jármű **vezetéséhez szükséges, érvényes vezetői engedéllyel és pályaalkalmassági minősítéssel (PÁV II.) rendelkezik, a járművezetéstől nincs eltiltva, továbbá az autóbusszal díj ellenében végzett személyszállításra előírt képesítés (GKI) megszerzését vizsgabizonyítvánnyal igazolja**.
4. Az üzemeltetett járművek **gépjárműfenntartó tevékenységével összefüggő műszaki munka** - ide nem értve a gépjárművek mosását - saját szervezeti keretek között csak abban az esetben végezhető, ha a vonatkozó jogszabályban előírt személyi feltételek mind az előírt szakképzettség, mind a szakmai irányítás és ellenőrzés tekintetében biztosítottak **(1/1990. (IX. 29.) KHVM rendelet a gépjárműfenntartó tevékenység személyi és dologi feltételeiről)**. Eltérő esetben a járműfenntartási tevékenységet a Szolgáltatónak arra jogosult szervezet igénybevételével kell megoldania.
5. A Szolgáltató felelős azért, hogy a közszolgáltatási és ahhoz kapcsolódó tevékenységek ellátásában alkalmazottként, vagy egyéb jogviszony alapján közreműködő személyek **mindenkor megfeleljenek a tevékenységükre vonatkozó szakmai, képesítési, alkalmassági és egészségügyi követelményeknek**. Mint munkáltató köteles betartani, illetőleg betartatni a munkavállalók foglalkoztatási rendjére, különös figyelemmel az autóbuszvezetők vezetési és pihenőidejére vonatkozó jogszabályi előírásokat, és minden tőle elvárhatót megtenni annak érdekében, hogy a munkavállalók szolgálatot csak kulturált megjelenésű öltözetben és biztonságos munkavégzésre alkalmas állapotban teljesítsenek.

**V. Járművek**

1. **Szolgáltató feladata a szükséges járműállomány biztosítása.** A Szolgáltató köteles mindenkor rendelkezésre bocsátani a szükséges járműparkot - ideértve a műszaki meghibásodás, illetőleg a műszaki munkálatok, vagy egyéb okok miatt forgalomból kieső járművek pótlását lehetővé tevő tartalékot is - a mindenkor hatályos menetrendben meghatározott feladatoknak megfelelő mennyiségben. Vonali meghibásodás esetén a Szolgáltató az utasok továbbszállításáról azonnali intézkedéssel köteles gondoskodni.
2. Szolgáltató feladata a szükséges járműállomány biztosítása. Szolgáltató a szolgáltatást a Megrendelő által elfogadott járműállománnyal kezdi meg, Szolgáltató azonban jogosult a szerződés teljesítéséhez igénybe vett járműveket - szükség esetén - lecserélni, azzal, hogy a csere során biztosított helyi/városi járati kialakítású járművek megfelelnek a cserélt járművek főbb műszaki paramétereinek.
3. A közszolgáltatási szerződésben meghatározott járatok maradéktalan leközlekedtetése, a mindenkori szolgáltatás zavartalan biztosítása, folyamatos fenntartása érdekében Szolgáltató jogosult, hogy a dedikált helyi autóbusz-állományon felül a tevékenység ellátásába, a helyi menetrendszerinti személyszállítási közszolgáltatás ellátására alkalmas, de üzemszerűen egyéb helyi, elővárosi vagy regionális menetrendszerinti személyszállítási szolgáltatás tevékenységben üzemeltetett autóbuszokat - a gazdaságossági és költséghatékonysági szempontok figyelembe vételével – bevonjon: jellemzően a reggeli és délutáni csúcsidei szolgáltatási időszakban állandó jelleggel, előre nem tervezett forgalmi és műszaki zavarok megoldása érdekében, pedig a szükséges mértékben.
4. A dedikált helyi járműállományban történő végleges átcsoportosítás esetén a járműállományban bekövetkezett változásokat Szolgáltató köteles a Megrendelő részére **legkésőbb az adott cserét követő 2 munkanapon belül írásban bejelenteni és az előírt műszaki paramétereknek való megfelelőséget igazolni** (pl. forgalmi engedély becsatolása).
5. Szolgáltató a közszolgáltatási feladatokat csak a jogszabályokban előírt feltételeknek megfelelő típusú és felszereltségű **[a közúti járművek forgalomba helyezésének és forgalomban tartásának műszaki feltételeiről szóló 6/1990. (IV.12.) KöHÉM rendelet szerinti]**, a feladat ellátására alkalmas műszaki és esztétikai állapotú, a közlekedés és a szolgáltatás feltételeinek megfelelő okmányokkal rendelkező, a biztonságos közlekedés feltételeit kielégítő, sem az utasok, sem a közlekedés más résztvevőinek személy- és vagyonbiztonságát nem veszélyeztető járművel végzi.
6. A **járművek rendszeres és eseti karbantartása és felújítása a Szolgáltató felelőssége**. A karbantartási, javítási, fenntartási tevékenység végzéséhez rendeletben előírt dologi feltételek hiányában a műszaki munkálatokat szakműhelyben kell elvégeztetni. A forgalombiztonsági ellenőrzés és a javítási, karbantartási munkálatok megtörténtéről a Szolgáltatónak **mindenkor ellenőrizhető, naplószerű nyilvántartást kell vezetnie**.
7. Amennyiben **az úthálózat hiányosságaiból eredően** a Szolgáltató saját vagy bérelt járműveiben bárminemű kár keletkezik, vagy Szolgáltatónak ebből egyéb módon kára származik, azt áthárítja Megrendelőre, vagy annak biztosítójára, melyet az köteles megtéríteni.
8. Szolgáltató köteles a szolgáltatási időszakban beszerzett új autóbuszok esetében a **környezetkímélő és energiahatékony közúti járművek beszerzésének előmozdításáról szóló 48/2011. (III. 30.) Korm. rendelet** előírásait figyelembe venni.

**VI. Infrastruktúra, az üzemeltetéshez szükséges vagyoni eszközök és azok használata**

1. A járatok a vonatkozó rendeletnek megfelelően **csak a közlekedési hatóság által e célra kijelölt útvonalon közlekedtethetők és csak engedélyezett megállókat, illetve végállomásokat használhatnak**.
2. A **Megrendelő biztosítja a helyi autóbuszok által használt utakat és megállóhelyeket, a járatok által érintett közutak folyamatos használhatóságát** (hó eltakarítás, síkosság mentesítés, tisztítás, gallyazás, útlezárás esetén kerülő útvonal biztosítása). Szükség szerint a Felek közös bejáráson ellenőrzik az autóbuszvonalak állapotát, amelyen a feltárt hiányosságok megszüntetése érdekében a Megrendelő intézkedik.
3. A Megrendelő feladata, hogy a helyi járatok útvonalán végzett több napig tartó útlezárások esetén, arról megfelelő időben, előzetesen írásban értesítse a Szolgáltatót.
4. **A buszmegállók kialakítása** (öböl, járdasziget, megközelítő utak), **illetve felújítása és karbantartása**, síkosság-mentesítésének biztosítása (ideértve az akadálymentes közlekedést is) **az út kezelőjének feladata**.
5. A vagyoni eszközök biztosítása történhet bérleti szerződés, lízingszerződés, pénzügyi lízingszerződés vagy bármely egyéb, a Szolgáltató számára használati jogot eredményező szerződés, megállapodás keretében is. Az eszközök karbantartásának kötelezettsége minden esetben a Szolgáltatót terheli, függetlenül attól, hogy azok saját tulajdonában, kezelésében, vagy bérleményében vannak.
6. Autóbusz közúton csak indokolt esetben, a közút kezelőjének engedélyével, más közterületen csak közterület használati engedéllyel tárolható.
7. A helyi autóbusz-közlekedési megállóhelyek használatát a Megrendelő a Szolgáltató számára költségtérítés nélkül biztosítja.
8. Más szolgáltatóval közös megállóhelyek használatáról - a Megrendelő előzetes jóváhagyásával - az igénybevétel feltételeiről és az azzal összefüggő költségek viseléséről írásban kell megállapodni.
9. Megállóhelyi autóbuszvárók tekintetében a médiajogokkal az autóbuszvárók tulajdonosai rendelkeznek.
10. A megállóhelyi papíralapú menetrendi információk kihelyezéséről és fenntartásáról a Szolgáltatónak kell gondoskodnia a saját költségén.
11. A Szolgáltató köteles mindenkor rendelkezésre bocsátani a szükséges járműparkot - ideértve a műszaki meghibásodás, illetőleg a műszaki munkálatok, vagy egyéb okok miatt forgalomból kieső járművek pótlását lehetővé tevő tartalékot is - a mindenkor hatályos menetrendben meghatározott feladatoknak megfelelő mennyiségben. Vonali meghibásodás esetén a Szolgáltató az utasok tovább szállításáról azonnali intézkedéssel köteles gondoskodni.

**E.) A KÖZSZOLGÁLTATÁS ELLENÉRTÉKE**

**I. Árszabályozás, díjalkalmazási feltételek**

1. A mindenkor hatályos autóbusz-közlekedésre vonatkozó **tarifákat, díjszabási és utazási feltételeket (pótdíjak összegét) a Megrendelő képviselő-testülete állapítja meg, amelyet a** Szolgáltató a hatályos jogszabályok szerint mindenkor aktualizálni köteles. A szerződés előzőek szerinti módosítása a felek jogviszonyának - a Kbt. 141. § (4) bekezdésének a) pontja szerinti - módosulásának minősül.
2. Szolgáltató az **éves menetrend-tervezet, a prognosztizálható költségek, illetve az utazási kereslet alakulása alapján évente egy alkalommal tarifajavaslatot készít.** A tarifajavaslat tartalmi követelményeit az Önkormányzat határozza meg. Megrendelő részére tarifamódosítási igény esetén gazdasági számításokkal alátámasztott utazási igazolvány bontású javaslatot igény szerint esetleg több alternatívában - a Szolgáltatónak kell kidolgozni.

Az alkalmazott jegyfajtákat, azok árát, az áralkalmazás feltételeit és a jegykezelés módját díjszabásban kell rögzíteni, amelyet a Szolgáltató köteles a jegy- és bérletvásárlási helyeken, valamint interneten az utasok számára közzétenni.

1. Nyertes Ajánlattevő köteles az utasoknak a vonatkozó jogszabály által előírt módon és mértékben utazási kedvezményt nyújtani, amelyek után a vonatkozó törvényben meghatározott módon és mértékben szociálpolitikai menetdíj-támogatásra jogosult.
2. **Az Önkormányzat szavatolja, hogy az árak meghatározásánál mindenkor figyelembe veszi az infláció alakulását – kiemelten az üzemanyagárak, az autóbusz beszerzési árak és a járműjavítási, fenntartási szolgáltatások árszínvonalának változását –, valamint az ágazati, annak hiányában, az országos bérmegállapodásban rögzített feltételeket, továbbá a díjszínvonal utasforgalomra gyakorolt hatását.**
3. **A Szolgáltató az általa alkalmazni kívánt díjakat a meghirdetett mindenkori legmagasabb hatósági áron belül jogosult saját hatáskörben megállapítani és szedni. Az utazási igazolványok (menet és bérletjegyek) értékesítésébe megbízottakat, bizományosokat is bevonhat.**

Az alkalmazott jegyfajtákat, azok árát, az áralkalmazás feltételeit és a jegykezelés módját **díjszabásban kell rögzíteni**, amelyet a Szolgáltató **köteles a jegy- és bérletvásárlási helyeken, valamint interneten az utasok számára közzétenni.**

1. A **Szolgáltató köteles az utasoknak a vonatkozó jogszabály által előírt módon és mértékben utazási kedvezményt nyújtani**, amelyek után a vonatkozó törvényben meghatározott módon és mértékben fogyasztói árkiegészítésre jogosult.
2. Az **utazási igazolványokon** fel kell tüntetni a Szolgáltató jelzését, a térbeli és időbeli érvényességet, az árat, és azokat nyilvántartás, elszámolás és ellenőrzés céljából azonosító betű- és számjelzéssel kell ellátni és szigorú számadási kötelezettség alá vont nyomtatványként kell kezelni. A kedvezményes utazási igazolványok csak a kedvezményre jogosító, jogszabályban meghatározott, érvényes igazolással együtt fogadhatók el utazásra.
3. Az utazási igazolványok előállítása a Szolgáltató feladata, költségei a Szolgáltatót terhelik.

**II. Számvitel, elszámolás**

1. **Szolgáltató köteles belső számvitelében elkülönített nyilvántartást vezetni** a jelen közszolgáltatási szerződéshez kapcsolódó eszközökről és forrásokról, bevételekről és ráfordításokról a külön jogszabály alapján meghatározott számviteli politikában rögzített, az átcsoportosítás lehetőségét kizáró elszámolási rendnek megfelelően. **Az elfogadott számviteli politikát Szolgáltató köteles Megrendelő kérésére rendelkezésére bocsátani.**
2. A nyilvántartást úgy kell vezetni, hogy az egyes tételek érintett tevékenységhez való hozzárendelésének módszere egyértelmű legyen. Szolgáltatónak az elkülönített elszámolást a közszolgáltatási szerződés lejártát követő **5 évig meg kell őriznie**.

**III. Pénzügyi feltételek**

1. A szerződéskötés, az elszámolás, valamint az ellenszolgáltatás kifizetésének **devizaneme HUF. Nettó havi szolgáltatási díj összege: …………………………….**
2. Megrendelő előleget nem fizet. A közlekedési szolgáltató **a közszolgáltatási tevékenységgel összefüggően Megrendelőtől pénzbeli támogatásra jogosult** (a továbbiakban: támogatás), így Megrendelő az ellenszolgáltatást ezen támogatás keretében (nem benyújtott számla ellenében) teljesíti.
3. Szolgáltató a közszolgáltatási tevékenység ellátását a jelen szerződésben rögzített ár- és utazási feltételek szerint végzi (3. és 4. számú mellékletek).
4. A Szolgáltatót az utasoktól beszedett díjakon, pótdíjakon felül havonta nettó 1.200.000 forint, azaz bruttó 1.200.000 forint szolgáltatási díj (önkormányzati költség-hozzájárulás) illeti meg, melyet havonta fizet meg az Önkormányzat tárgyhónapot követő hónap 10-éig.

A Szolgáltatót 2025. évtől évente legfeljebb a Központi Statisztikai Hivatal által megállapított előző évi infláció mértékével növelt önkormányzati költség hozzájárulás illeti meg.

1. Megrendelő az ellenszolgáltatást a teljesítést, valamint a Szolgáltató szerződésszerű teljesítésének Megrendelő teljesítésigazolásra jogosult képviselője általi - a Kbt. 135. § (1) bekezdése szerinti - elismeréséről szóló igazolás kiadását követően **havonta utólag**, a Polgári Törvénykönyvről szóló 2013. évi V. törvény (a továbbiakban: Ptk.) 6:130 § (1)-(2) bekezdéseiben foglaltak, valamint a Kbt. 135. (5) bekezdésében foglaltak figyelembe vételével,

Szolgáltató a Kbt. 136. § (1) bekezdésében foglalt előírásokra tekintettel tudomásul veszi, hogy:

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek Szolgáltató adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről Megrendelőt haladéktalanul értesíti.

1. **A teljesítés igazolás** tartalmazza az adott hónapban megtett külszolgálati kilométerek mennyiségét (járat és rezsi kilométer szerinti bontásban), az azok alapján a Szolgáltatónak járó önkormányzati támogatás összegét, valamint az esetlegesen felmerülő - és az adott hónapban a Szolgáltatót megillető támogatásból levonandó - kötbér összegét, a kötbérfizetési kötelezettség jogalapjának megjelölésével.
2. Az ellenszolgáltatás kifizetésének további feltétele, hogy a Szolgáltató bemutat, átad vagy megküld a Megrendelőnek a terhelés időpontjától számított **30 napnál nem régebbi, nemlegesnek minősülő együttes adóigazolást vagy arról értesíti a Megrendelőt, hogy a kifizetés időpontjában szerepel a köztartozásmentes adózói adatbázisban**.
3. Megrendelő késedelmes fizetése esetén a **késedelmi kamat mértéke** - a Ptk. 6:155. § (1) bekezdésében foglalt előírások figyelembe vételével - a késedelemmel érintett naptári félév első napján érvényes jegybanki alapkamat 8 százalékponttal növelt értéke.
4. **A Szolgáltatót illeti meg minden, a közszolgáltatásból származó és azzal összefüggő bevétel, ideértve:**
* a menetdíjbevételt,
* a kedvezménnyel utazók után járó - a mindenkori jogszabály alapján megillető - szociálpolitikai menetdíj-támogatást,
* az utasok által fizetett pótdíjakat és valamennyi egyéb bevételt (reklám),
* az önkormányzati támogatást,
* a hatályos szabályozás szerinti - a helyi közösségi közlekedésre vonatkozó - költségvetési támogatást (központi támogatás).

Ugyanakkor a **Szolgáltatónak kell viselnie az összes működési költséget**, beleértve az adókat és illetékeket, valamint a fejlesztési, beruházási ráfordításokat is.

1. Szolgáltató köteles a jelen szerződés tárgyát képező **közszolgáltatási tevékenységre vonatkozó - a megelőző évi közszolgáltatási tevékenységének mennyiségi, minőségi és gazdasági szempontú értékelésére alkalmas - beszámolóját** a Megrendelőhöz eljuttatni minden év április 30. napjáig.

A beszámolónak a Szerződésben foglaltak teljesítésével összefüggő minden lényeges tény és körülmény ismertetése mellett tartalmaznia kell:

* az indított járatok számát,
* a kilométer-teljesítményt,
* férőhelykilométer-teljesítményt,
* a bevételekről készített részletes kimutatást,
* a szolgáltatásra vonatkozó üzemi (üzleti) ráfordítás összegét,
* az üzemeltetett autóbuszok adatait,
* a késett és kimaradt járatok számát,
* az utas-panaszokról készített tájékoztatót.
1. A Szolgáltatónak kötelezettséget kell vállalnia a közszolgáltatási tevékenység folyamatos végzéséhez szükséges pénzügyi források mindenkori biztosítására. Működése során olyan pénzügyi gazdálkodást kell folytatnia, amely biztosítja fizetőképességének folyamatos fenntartását.
2. **A Szolgáltató által végzett kiegészítő tevékenységek eredménye átmenetileg sem veszélyeztetheti a közszolgáltatási tevékenység folyamatos ellátását**. Amennyiben a Szolgáltató valamely üzleti évét kiegészítő tevékenységére visszavezethetően veszteséggel zárná, úgy az érintett tevékenységet csak abban az esetben folytathatja, ha az nem akadályozza a közszolgáltatási feladatok szerződés szerinti teljesítését.

1. Szerződő Felek az ellentételezést mindaddig áfa-mentes ellentételezésnek (támogatásnak) tekintik, amíg a NAV, annak jogutódja vagy más illetékes intézmény/szerv az ellentételezéssel kapcsolatosan áfa-fizetési kötelezettséget nem állapít meg. Szerződő Felek megállapodnak, hogy amennyiben a NAV, annak jogutódja vagy más illetékes intézmény/szerv az ellentételezés áfa tartalmára vonatkozóan a jelen szerződésben foglaltaktól eltérően foglal állást, és megállapítja az ellentételezés utáni áfa fizetési kötelezettséget, akkor a Megrendelő kötelezettséget vállal a Szolgáltató által fizetendő áfa és egyéb, a NAV, annak jogutódja vagy más illetékes intézmény/szerv által meghatározott bírság, késedelmi pótlékok összegének megtérítésére. Ezen összeget a Szolgáltató a számla kiállításától számított 15 napos fizetési határidejű számlája ellenében a Megrendelő köteles határidőre teljesíteni.

**IV. Információs kötelezettségek, beszámolás, adatszolgáltatás**

1. A Szolgáltatónak mindenkor gondoskodnia kell valamennyi **olyan nyilvántartás naprakész és szabályszerű vezetéséről, amelyek meglétét az üzletvitelre vonatkozó jogszabályok előírják**, valamint amelyek a közszolgáltatási tevékenység végzéséhez szükségesek. A tételesen megjelölt eseteken túlmenően külön felhívás nélkül, **megfelelő időben informálnia kell a Megrendelőt a közszolgáltatási tevékenységgel összefüggő összes lényeges tényről és változásról**.
2. Megrendelő írásos megkeresése esetén a Szolgáltató köteles tájékoztatást adni minden olyan közszolgáltatási, vagy azzal azonos értékű szerződés alapján végzett, vagy engedélyköteles személyszállítási, továbbá minden más olyan egyéb tevékenységéről, **amely az eszközök és humánerőforrások közös használata révén befolyással bírhat** a jelen szolgáltatás tárgyát képező közszolgáltatási tevékenységének eredményességére. A Megrendelő - az üzleti titokra vonatkozó előírások betartásával - a Szolgáltatótól minden olyan információt megkérhet, amely az egyes tevékenységek objektív és átlátható módon történő elkülönítésének megítéléséhez szükséges.

**V. Ellenőrzés, szankciók**

1. A közszolgáltatási szerződés fennállásának időtartama alatt a Megrendelő, illetve az általa jogszerűen felhatalmazott személy, vagy szerv útján ellenőrzi a Szolgáltató működését és a szerződésben foglaltak teljesítését. Az ellenőrzésre annak tárgyától és céljától függően eseti jelleggel, véletlenszerűen, vagy külön célvizsgálat keretében is sor kerülhet, beleértve a forgalomban történő és a Szolgáltató székhelyén, telephelyén történő ellenőrzést is.
2. Az ellenőrzéssel megbízottak jogosultak - a tevékenység zavarása nélkül - a szerződés teljesítésére szolgáló létesítményeket és eszközöket megtekinteni, a Szolgáltató közszolgáltatási tevékenységgel összefüggő bármely üzleti iratát, okmányát, nyilvántartását bekérni vagy azokba a Szolgáltató székhelyén, telephelyén betekinteni, s az ellenőrzés tárgyára vonatkozóan a Szolgáltató alkalmazottaitól információkat kérni.
3. Az Önkormányzat szavatolja, hogy az ellenőrzés során tudomására jutott, a Szolgáltató üzletmenetét érintő tényeket, adatokat, mindenkor titoktartással kezeli, és azokat nem hozza illetéktelen harmadik személyek tudomására, kivéve a nyilvános adatokat.
4. **Az ellenőrzés különösen kiterjedhet**:
* a menetrend betartására, az utasszállítás körülményeire és általában a szolgáltatási színvonal megfelelőségére,
* a járművek közlekedésbiztonsági, környezetvédelmi megfelelőségére, műszaki, esztétikai állapotára, a szükséges jelzések és felszerelések meglétére, valamint az utasforgalmi létesítmények állapotára,
* a munkaügyi előírások betartására, különös tekintettel a járművezetők munka- és pihenőidejére,
* az utazási igazolványok értékesítésének és elszámolásának szabályszerűségére, a jegyellenőrzésre,
* a szükséges nyilvántartások előírás szerinti vezetésére,
* a Szolgáltató jelen szerződéssel összefüggő pénzügyi gazdálkodására.
1. **Az ellenőrzés során esetlegesen feltárt szabálytalanságokról a kiküszöbölésükre és/vagy megfelelő magyarázat adására előírt határidő megjelölésével jegyzőkönyv készül.** A határidő letelte után a szabálytalanságok tényleges megszüntetését a Megrendelő ellenőrzi.

Amennyiben a szabálytalanságok határidő után továbbra is fennállnak, a **Szolgáltatónak kötbért kell fizetnie, amelynek mértéke alkalmanként 50.000,- Ft**. Ebbe a körbe tartozónak tekinthető különösen:

* a C.) fejezet 8. a) pontjához tartozóan a munkanapon indított járatok 5 %-nál nagyobb arányú 5 percet meghaladó járat indítási késedelem és járat kimaradás együttes értéke hetenként kettőnél többszöri előfordulása, amely egymást követő két héten keresztül jelentkezik, **menetrend betartási hibának** tudható be. Ha a figyelmeztetés ellenére 5 napon belül nem történik megfelelő intézkedés, a szolgáltatás hiányossága miatt a Megrendelő kötbérigénnyel léphet fel, kivétel, ha a hiba a Szolgáltatónak nem felróható (pl. útépítés, időjárás) okok miatt következik be.
* a C.) fejezet 8. d) pontjában tartozóan az utazási igazolványok értékesítésének hiányosságai; központi pont biztosításának hiánya, jegyértékesítés helyek megfelelő számának hiánya, nyitvatartási idejének hiányossága miatt. Ha a figyelmeztetés ellenére 10 napon belül nem történik megfelelő intézkedés, a szolgáltatás hiányossága miatt a Megrendelő kötbérigénnyel léphet fel.
1. A Szolgáltató közszolgáltatási jogaival és kötelezettségeivel összhangban nem álló súlyos jogsértés, illetőleg szerződésszegés feltárása esetén a Megrendelő a közszolgáltatási szerződést felmondhatja.
2. Megrendelő jogosult a 2. részszempontra tett megajánlás ellenőrzésére. Megrendelő 200.000 Ft szerződésszegési kötbért köt ki arra az esetre, amennyiben a Szolgáltató a 2. értékelési részszempontra tett vállalását nem teljesíti, az alábbiak szerint:
	1. Megrendelő jogosult szerződésszegési kötbért érvényesíteni, amennyiben a teljesítésbe bevont alacsonypadlós autóbuszok darabszáma nem egyezik az ajánlatban tett vállalás szerinti darabszámmal.

Felek rögzítik, hogy a jelen pont szerinti szerződésszegési kötbér kiszabására a Megrendelőnek ellenőrzési alkalmanként van lehetősége, azaz többször kiszabható a szerződés időtartama alatt.

* 1. Megrendelő jogosult 200.000 Ft mértékű szerződésszegési kötbért érvényesíteni akkor is, ha a közbeszerzési dokumentumokban előírtak szerint az arra kijelölt helyen a Szolgáltató nem állomásoztat tartalék buszt.
1. Amennyiben a Szolgáltató a szolgáltatást saját hibájából nem megfelelő színvonalon bonyolítja le, kötbér fizetésére köteles (hibás teljesítési kötbér), mely az aktuális havi szolgáltatási díjból vissza nem térítendően levonásra kerül. A kötbér mértéke:

a) Járatkimaradás: 15.000 Ft/eset,

b) Jogos utas panasz: 15.000 Ft/eset

1. A közszolgáltatási szerződésben vállalt feladatok - a Szolgáltatónak felróható okból (pl. súlyos szerződésszegést követő felmondás) eredő - **meghiúsulása esetén a Szolgáltató a Megrendelőnek meghiúsulási kötbért tartozik fizetni, amelynek mértéke 1.000.000 FHUF**.
2. A közszolgáltatási szerződésben rögzített kötbér összegét Megrendelő - a Kbt. 135. § (6) bekezdésében meghatározott feltételek teljesülése esetén - az **esedékes havi támogatás összegéből jogosult visszatartani**. Amennyiben a támogatás összegéből történő visszatartásra lehetőség nincsen, vagy a támogatás összege a teljes követelésre nem nyújt fedezetet, az esedékes összeget a Szolgáltató köteles 10 napon belül a Megrendelőnek átutalni. Az érvényesíthető kötbér jogosságát a Szolgáltatóval egyeztetett jegyzőkönyv dokumentálja. A fizetési határidő a Felek által felvett jegyzőkönyv mindkét Fél által történő aláírásának napjával kezdődik.

**VI. Adatvédelem, adatnyilvánosság**

1. A Szerződő Felek megállapodnak abban, hogy jelen szerződés teljesítésekor, valamint azt követően a szerződés teljesítése kapcsán tudomásukra jutott információkat, tényeket, adatokat az Európai Parlament és a Tanács (EU) 2016/679 rendelete (2016. április 27.), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről **(General Data Protection Regulation „GDPR” azaz Általános Adatvédelmi Rendelet), valamint az információs önrendelkezési jogról és az információszabadságról szóló 2011. évi CXII. törvény, továbbá a vonatkozó magyar jogszabályok** rendelkezéseinek megfelelően kezelik. A Szerződő Felek a birtokukban lévő adatokat csak az arra felhatalmazott szervek, hatóságok részére adhatják ki, egyébként bizalmasan kezelik; harmadik félnek semmilyen formában nem adják tovább. A Szerződő Felek birtokában lévő adatok és információk – a másik fél által előzetesen adott kifejezett írásbeli hozzájárulása nélkül – kizárólag a szerződés teljesítésére használhatók fel.
2. A fentieknek megfelelően a Szerződő Felek a szerződés végrehajtása során teljes körűen együttműködnek, harmadik személyek, szervek, szervezetek és a nyilvánosság felé az együttműködés során esetlegesen felmerülő vitás kérdésekről a másik fél bevonása nélkül nem nyilatkoznak. Megrendelő jogosult a szerződés tartalmáról a lakosságot tájékoztatni azzal, hogy a szerződéses kapcsolat révén tudomására jutó információkat - különösen pénzügyi, gazdasági és jogi kérdéseket illető adatokat - üzleti titokként kezeli és azok titokban maradásáért felelősséget vállalnak. Szolgáltató úgyszintén vállalja, hogy a tudomására jutó információkat - különösen pénzügyi, gazdasági és jogi kérdéseket illető adatokat - üzleti titokként kezeli és azok titokban maradásáért felelősséget vállal.

**F.) KAPCSOLATTARTÁS**

1. A Felek kötelezettséget vállalnak arra, hogy **a szerződés hatálya alatt folyamatosan együttműködnek.** Ennek keretében kellő időben tájékoztatják egymást a szerződésben foglaltak teljesítése mellett minden olyan körülményről, amely a szerződés teljesítésére kihatással lehet.
2. Minden szükséges vagy engedélyezett értesítés és kapcsolattartás a Felek között írásban és igazolható módon történik. A Felek kifejezetten megállapodnak, hogy a szerződés megszűntetésével, módosításával és a jogviszonyt érintő egyéb kérdések kivételével, a Felek közötti kapcsolattartás során a feladatok teljesítésével összefüggő értesítések, jelentések, információcsere, közüzemi számlák megküldésére az alábbi elérhetőségek használandók:

Megrendelő részéről kapcsolattartásra kijelölt személy:

Név**:**

Telefon:

Email:

1. **A kapcsolattartásra felhatalmazott személy** **jogosult a Szolgáltató szerződésszerű teljesítésének igazolására.** A Szolgáltató részéről kapcsolattartásra kijelölt személy:

Név:

Telefon:

Email:

Név:

Telefon:

E-mail:

1. A kapcsolattartó személyében bekövetkezett változásról a Felek haladéktalanul tájékoztatják egymást. A szerződő fél kapcsolattartója részéről megküldött minden értesítést és tájékoztatást mindaddig hatályosnak és érvényesnek kell tekinteni, ameddig az adott fél írásban be nem jelenti a másik félnek a kapcsolattartó személyében bekövetkezett változásokat.

**G.) A SZERZŐDÉS MÓDOSÍTÁSA**

1. A szerződést a Felek **közös megegyezéssel bármikor módosíthatják**. Felek rögzítik, hogy a jelen szerződést közös megegyezéssel **írásban módosítják, amennyiben a jogszabályi környezetben, a finanszírozási rendszerben vagy a menetrendben változás következik be** és a szerződésmódosításra a Kbt. 141. §-ában foglalt jogszabályi előírások maradéktalan figyelembe vételével lehetőség van.
2. Felek rögzítik, hogy **a személyszállítási tevékenység ellátásával vagy menetrendben meghatározott járatok üzemeltetésével kapcsolatos előírást tartalmazó magasabb szintű jogszabály megjelenése vagy azok módosítása automatikusan** - külön erre vonatkozó megegyezés nélkül - módosítja a szerződés érintett előírásait, amennyiben a jogszabály a Felek részére nem biztosít eltérési lehetőséget. Felek a jogszabályi változásokról tudomást szerezve írásban értesítik egymást, megjelölve a szerződés változó tartalmú pontjait, illetve ha erre szükség van, kezdeményezik a jogszabályváltozások következményeként mellőzhetetlen szerződésmódosításokat.
3. Felek a közbeszerzési műszaki leírás ill. a szerződéses rendelkezések kapcsán rögzítik, hogy az abban jelzett tervezett, előre meghatározottak szerinti módosítások (lásd: menetrend, önkormányzati támogatás összege stb.) **a Kbt. 141. § (4) bekezdés a) pontja szerinti szerződésmódosulásnak minősül**.

**H.) A SZERZŐDÉS MEGSZŰNÉSE, MEGSZÜNTETÉSE**

1. **A szerződés lejárta:** a jelen szerződés a benne foglalt határozott idő elteltével megszűnik.
2. A Szolgáltató Szerződésben biztosított közszolgáltatói jogosultsága a szolgáltatási időszak záró napjával megszűnik.
3. **A szerződés megszüntetése:** aFelek a jelen szerződés 2028.11.30. napjáig tartó **határozott időtartamára tekintettel a rendes felmondás lehetőségét** a Ptk. 6:278. § (4) bekezdésében foglalt jogszabályi előírások figyelembe vételével **kizárják,** azzal hogy, a **valótlan tartalmú nyilatkozat alapján kötött visszterhes szerződést** a Megrendelő felmondja, vagy - ha a szerződés teljesítésére még nem került sor - a szerződéstől eláll.
4. **Rendkívüli felmondás:** a jelen szerződés bármely pontjának megsértése szerződésszegő magatartásnak minősül. A szerződésszegő fél köteles mindent megtenni a szerződésellenes állapot megszüntetése érdekében és köteles a vétlen fél esetleges érdeksérelmét orvosolni. Szerződésszegő magatartás miatti azonnali felmondásnak csak súlyos szerződésszegés esetén van helye.
5. **Súlyos szerződésszegésnek minősül, ezért a szerződés másik fél általi azonnali felmondásának alkalmazhatóságát vonja maga után:**
6. Megrendelő részéről különösen, de nem kizárólagosan, ha:
* a jelen szerződésben vállalt támogatás-nyújtási kötelezettségének önhibájából nem tesz eleget;
1. Szolgáltató részéről különösen, de nem kizárólagosan, ha:
* a jelen szerződésben írtakat - a feladatellátás folytonosságát veszélyeztető módon - megszegi,
* a lakosság felé nyújtandó szolgáltatást a jelen szerződésben rögzített színvonalnál alacsonyabb szintű minőségben látja el és ez rendszeresen jelentősebb lakossági panaszokat eredményez, ide nem értve a menetrend változtatás miatti panaszokat,
* ha Szolgáltató saját végelszámolását kezdeményezi, vagy bíróság elrendeli felszámolását, illetve ellene csődeljárás indul, figyelemmel ugyanakkor a csődeljárásról és a felszámolási eljárásról szóló 1991. évi IL. törvény 11. § (2) bekezdésének h) pontjában meghatározott rendelkezésre. Szolgáltató köteles Megrendelőt haladéktalanul tájékoztatni arról, hogy saját végelszámolását kezdeményezte, bíróság elrendelte felszámolásukat, illetve ellene csődeljárás indult.
1. Mindkét fél részéről különösen, ha:
* a jelen közszolgáltatási szerződésben foglalt együttműködési és titoktartási kötelezettségeiket megsértik és ezzel a másik félnek pénzügyi-gazdasági, jogi, vagy erkölcsi hátrányt okoznak, illetőleg
* ha ezen magatartása alkalmas arra, hogy a másik fél jó üzleti hírneve és/vagy társadalmi megítélése csorbát szenvedjen.
1. Felek megállapodnak, hogy a bizonyított és azonnali felmondásra okot adó szerződésszegő magatartás esetén köteles a szerződésszegő fél megtéríteni a másik fél részére a szerződésszegő magatartással összefüggésben keletkezett igazolt kárt.
2. A rendkívüli felmondásra okot adó esetben a **Megrendelő az ok és a körülményeknek megfelelő határidő megjelölésével felszólítja a Szolgáltatót a szerződésszegés megszüntetésére**. Amennyiben a Szolgáltató a Megrendelő által szabott határidőn belül a felszólításnak nem tesz eleget és a szerződésszegés továbbra is fennáll, a Megrendelő írásban jogosult a szerződést felmondani.
3. **A felmondás közlése**: a felmondást írásban, tértivevényes levéllel vagy személyes kézbesítés útján kell a másik félhez eljuttatni. **A felmondást indokolni szükséges**. Amennyiben a másik fél a jelen szerződésben írt címén a felmondólevelet a feladástól számított 7 naptári napon belül nem veszi át, úgy az a 8. napon kézbesítettnek tekintendő. Rendkívüli felmondás esetén a szerződés a **kézbesítéstől számított** **1 hónap elteltével szűnik meg**.
4. Felek megállapodnak, hogy a Szolgáltató az ellátás folyamatos biztosítása érdekében, a **Megrendelőnek felróható okból történő szerződésszegés miatti azonnali hatályú felmondás esetén** - amennyiben a Megrendelő erre írásban felkéri, valamint előlegezi a továbbszolgáltatás szerződés szerinti várható költségét - a szerződés szerinti feladatokat mindaddig ellátja, amíg a megelőlegezett költségek erre fedezetül szolgálnak. Felek rögzítik, hogy **az e pont szerinti továbbszolgáltatás időtartama nem haladhatja meg a 90 napot.**
5. Szolgáltató tudomásul veszi, hogy a Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

a) a Szolgáltatóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,

b) a Szolgáltató közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

Az ilyen okból történő felmondás esetén a Szolgáltató a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Szolgáltató tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

**I.) ZÁRÓ RENDELKEZÉSEK**

1. Jelen szerződés bármely pontjának az érvénytelensége nem érinti a szerződés többi rendelkezését. Ha a szerződés bármely pontja érvénytelennek bizonyulna, a Szerződő Felek kötelesek az érvénytelen rendelkezést érvényes feltételekkel pótolni, melyek a lehető legjobban megfelelnek az eredeti szerződéses rendelkezéssel elérni kívánt célnak.
2. Szerződő Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.
3. Megrendelő az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján rögzíti, hogy a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Megrendelő ezen feltétel ellenőrzése céljából, a szerződésből eredő követelések elévüléséig az Áht. 55. §-a szerint jogosult a jogi személy, jogi személyiséggel nem rendelkező szervezet átláthatóságával összefüggő adatokat kezelni. **Szolgáltató kijelenti, hogy a jelen szerződés** **8. számú mellékletét képező, általa tett nyilatkozatban foglaltak szerint** a nemzeti vagyonról szóló 2011. évi CXCVI. törvény (Nvt.) 3. § (1) 1. pontjában meghatározott feltételeknek megfelelő **átlátható szervezetnek minősül**. Egyben tudomásul veszi, hogy az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése szerint a Szolgáltató képviselője a nyilatkozatban foglaltak változása esetén arról haladéktalanul köteles a Megrendelőt, mint költségvetési szervet tájékoztatni.
4. Felek rögzítik, hogy a jelen szerződésben nem szabályozott kérdésekben a Ptk., illetőleg az egyéb kapcsolódó jogszabályok szerződéskötéskor hatályos rendelkezései az irányadóak.
5. Felek vitás ügyeiket tárgyalásos úton rendezik. Amennyiben az ésszerű időn belül nem vezet eredményre, úgy **a Megrendelő székhelye szerint illetékes, hatáskörrel rendelkező bírósághoz fordulnak, melynek kizárólagos illetékességét ezúton kikötik**.
6. A szerződés elválaszthatatlan részét képezik annak mellékletei, melyek a szerződés megkötésekor az alábbiak:
7. Vonalhálózat
8. Menetrend
9. Helyi autóbusz közlekedés díjszabása
10. Utazási feltételek
11. Szolgáltató nyertes ajánlata (mérete miatt fizikailag nem kerül csatolásra)
12. Átláthatósági nyilatkozat
13. Nyilatkozat a Kbt. 138. § (3) bekezdése alapján alvállalkozói bevonásról
14. Nyilatkozat a Kbt. 138. § (3) bekezdése alapján alvállalkozói teljesítésről
15. Helyi menetrend szerinti személyszállítási jogosultság igazolása
16. Felek a jelen szerződést elolvasás és közös értelmezés után, mint akaratukkal mindenben megegyezőt, 6 (azaz hat) példányban jóváhagyólag írták alá, melyből három példány a Megrendelőt, három példány a Szolgáltatót illeti meg.

Kelt: Baja, ………………... Kelt: ……………, ………………………...

 ………………………………….. …………………………………..

 **Megrendelő Szolgáltató**

 **………….. Város Önkormányzata ………………………….**

 Képviseli:……………. Képviseli: ………….……….

 polgármester …………..……

Szükséges ellenjegyzések:

*7. számú melléklet:*

ÁTLÁTHATÓSÁGI NYILATKOZAT

A ………………………………………………….. (………………………………………………………………………………..székhely, ………………………………adószám, képviselő neve:….………………………………..) képviselőjeként tudomásul veszem, hogy az államháztartásról szóló 2011. évi CXCV. törvény (Áht.) 41. § (6) bek. szerint központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

A nemzeti vagyonról szóló 2011. évi CXCVI. törvény (Nvt.) 3. § (1) 1. pontja szerint az általam képviselt szerv **átlátható szervezetnek minősül** az alábbiak szerint:

( \* = a megfelelőt alá kell húzni!)

**a)**

aa) nemzetközi szervezet, az állam, külföldi állam, külföldi helyhatóság,\*

ab) köztestület,\*

ac) költségvetési szerv, önkormányzati intézmény,\*

ad) külföldi állami vagy helyhatósági szerv,\*

ae) lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló törvény szerinti egyház, belső egyházi jogi személy,\*

af) helyi önkormányzat, a nemzetiségi önkormányzat és azok társulása, valamint\*

ag) gazdálkodó szervezet, amelyben az állam vagy az önkormányzat külön-külön vagy együtt 100%-os részesedéssel rendelkezik,\*

ah) az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság;\*

**b)** az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:\*

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

**c)** az a civil szervezet és a vízitársulat, amely megfelel a következő feltételeknek:\*

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van;

Tudomásul veszem, hogy a kötelezettségvállaló ezen feltétel ellenőrzése céljából, a szerződésből eredő követelések elévüléséig az Áht. 54/A. §-ban foglaltak szerint jogosult a jogi személy, jogi személyiséggel nem rendelkező szervezet átláthatóságával összefüggő, az 54/A. §-ban meghatározott adatokat kezelni, azzal, hogy ahol az 54/A. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Kijelentem büntetőjogi felelősségem tudatában, hogy a fentieknek megfelelő adatok az alábbiak:

**b) ha a kedvezményezett az Nvt. 3. § (1) bekezdés 1. pont *b)* alpontja szerinti szervezet**,

*ba)* a jogi személy, jogi személyiséggel nem rendelkező gazdálkodó szervezet tényleges tulajdonosának természetes személyazonosító adatai:……………………………………………………………………, tulajdoni hányada:…………………., befolyásának és szavazati jogának mértéke:…………………………,\*\*

*bb)* a jogi személy, jogi személyiséggel nem rendelkező gazdálkodó szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező jogi személy vagy jogi személyiséggel nem rendelkező szervezet neve:……………………………………………………………….., tulajdoni hányada:…………………………………., befolyásának és szavazati jogának mértéke:…………………………………….\*\*

*bc)* a *bb)* alpont szerinti jogi személy vagy jogi személyiséggel nem rendelkező szervezet tényleges tulajdonosának természetes személyazonosító adatai:………………………………………, tulajdoni hányada:…………………….., befolyásának és szavazati jogának mértéke:…………………….,

*bd)* a *bb)* alpont szerinti jogi személy vagy jogi személyiséggel nem rendelkező szervezet adóilletősége:………………………………….,

*be)* a jogi személy, jogi személyiséggel nem rendelkező gazdálkodó szervezet és a *bb)* alpont szerinti jogi személy vagy jogi személyiséggel nem rendelkező szervezet ellenőrzött külföldi társaság jogállásának megítéléséhez szükséges, a társasági adóról és az osztalékadóról szóló 1996. évi LXXXI. törvény 4. § 11. pontjában meghatározott adatok:…………………………………………………………………………………………

***c)* ha a kedvezményezett az Nvt. 3. § (1) bekezdés 1. pont *c)* alpontja szerinti szervezet,**

*ca)* a civil szervezet, vízitársulat vezető tisztségviselők természetes személyazonosító adatai:……………………………………………………………………………………………

*cb)* a civil szervezet, vízitársulat és a vezető tisztségviselőinek 25%-ot meghaladó tulajdoni részesedésével működő szervezet neve:…………………………………………………….\*\*

*cc)* a civil szervezetnek, vízitársulatnak és a vezető tisztségviselőjének a c*b)* alpont szerinti szervezetben fennálló tulajdoni hányadának mértéke:………………………………………\*\*

*cd)* a *cb)* alpont szerinti szervezet tényleges tulajdonosának természetes személyazonosító adatai:…………………………………………………………………………………, tulajdoni hányada:……………………………………….., befolyásának és szavazati jogának mértéke:…………………………………………………………………..,\*\*

\*\* szükség esetén pótlapon folytatható, vagy bővíthető a sorok száma

Kelt:………………, ………………..…

 ……………………………..

 képviselő

*8. számú melléklet*

**Nyilatkozat a Kbt. 138. § (3) bekezdése alapján alvállalkozó bevonásáról**

Az eljárás száma: **……………**

Az eljárás tárgya: **„…………………”**

Ajánlatkérő: **…………………..**

A nyilatkozattevő nyertes ajánlattevő:

* neve:
* székhelye:

*1/a. Alulírott […], mint a nyertes ajánlattevő képviselője a szerződés megkötésének időpontjában nyilatkozom, hogy az alábbi alvállalkozók részt vesznek a tárgyi szerződés teljesítésében:*

|  |  |  |  |
| --- | --- | --- | --- |
| *Alvállalkozó megnevezése (név, cím):* | *Adószáma:* | *Elérhetősége (telefonszám, e-mail):* | *Képviseletre jogosult megnevezése:* |
|  |  |  |  |
|  |  |  |  |
|  |  |  |  |
| *ajánlattevői teljesítésen belül az alvállalkozói teljesítés várható százalékos aránya, valamint az alvállalkozói szerződés szerinti ellenszolgáltatás értéke:* |
|  |

........................................., ………. év ..................... hó ........ nap

 ……………………………………….

 cégszerű aláírás

*9. számú melléklet*

**Nyilatkozat a Kbt. 138. § (3) bekezdése alapján alvállalkozói teljesítésről**

Az eljárás száma: **……………**

Az eljárás tárgya: **„…………………”**

Ajánlatkérő: **…………………..**

A nyilatkozattevő nyertes ajánlattevő:

* neve:
* székhelye:

*1/a. Alulírott […], mint a nyertes ajánlattevő képviselője a szerződés megkötésének időpontjában nyilatkozom, hogy az alábbi alvállalkozók részt vesznek a tárgyi szerződés teljesítésében:*

|  |  |  |  |
| --- | --- | --- | --- |
| *Alvállalkozó megnevezése (név, cím):* | *Adószáma:* | *Elérhetősége (telefonszám, e-mail):* | *Képviseletre jogosult megnevezése:* |
|  |  |  |  |
|  |  |  |  |
| *Ajánlattevői teljesítésen belül az alvállalkozói teljesítés tényleges százalékos aránya:* | *Ellenszolgáltatás teljesítésének időpontja:* | *Kifizetett ellenszolgáltatás értéke:* |  |
|  |  |  |  |
|  |  |  |  |

........................................., ………. év ..................... hó ........ nap

 ……………………………………….

 cégszerű aláírás